CELEX: 32016R1320
Language: sl
Date: 2016-07-26 00:00:00
Title: Izvedbena uredba Komisije (EU) 2016/1320 z dne 26. julija 2016 o uvrstitvi določenega blaga v kombinirano nomenklaturo

3.8.2016   
               
               
                  SL
               
               
                  Uradni list Evropske unije
               
               
                  L 209/1
               
            IZVEDBENA UREDBA KOMISIJE (EU) 2016/1320
      z dne 26. julija 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 26. julija 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Podloga in posebno pisalo v kompletu za prodajo na drobno.
                     Podloga je pravokotne oblike in sestavljena iz dveh plasti tekstilnega materiala, ki sta ob robovih pritrjeni skupaj.
                     Zgornja plast je tkanina iz tekstilnih vlaken, ob robovih pa so natisnjeni risani liki. Središče je pisano potiskano in premazano z belo kemikalijo, ki postane transparentna, če se zmoči, in razkrije potisk. Tako na primer mokri prsti pustijo pisane sledi. Ko se tkanina posuši, barve spet izginejo pod belim premazom.
                     S posebnim pisalom iz plastične mase je mogoče pisati po podlogi, saj se z mokro konico zmoči premaz. Pisalo se lahko ponovno napolni z vodo.
                     (glej sliko) (*)
                     
                  
                  
                     9503 00 70 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9503  in 9503 00 70 .
                     Glede na like, ki so natisnjeni ob robu podloge, pisan potisk, ki ga prekriva premaz, in posebno pisalo, ki se uporablja za pisanje z vodo, je razvidno, da je izdelek namenjen igri otrok (glej tudi pojasnjevalne opombe harmoniziranega sistema k poglavju 95, Splošno, prvi odstavek). Posebno pisalo ni dodatek k podlogi, saj je potrebno za glavno funkcijo podloge, tj. pisanje po njej. Podloge ne prilagodi za posebno uporabo, prav tako ne razširja možnosti uporabe in ne omogoča posebne uporabe v zvezi z glavno funkcijo podloge.
                     Čeprav je po podlogi mogoče pisati tudi brez pisala, je to glavni pripomoček za pisanje. Posebnega pisala tako ni mogoče šteti za manjši predmet v smislu tretjega odstavka pojasnjevalnih opomb kombinirane nomenklature k tarifni podštevilki 9503 00 70 .
                     Zato je posebno pisalo samostojen izdelek, ki je enako pomemben kot podloga, oba izdelka pa skupaj sestavljata komplet. Oba predmeta skupaj predstavljata komplet v smislu besedila tarifne podštevilke 9503 00 70 , saj gre za različni vrsti izdelkov. Če bi bila predložena ločeno, bi bila uvrščena pod različni tarifni podštevilki KN (glej tudi pojasnjevalne opombe kombinirane nomenklature k tarifni podštevilki 9503 00 70 , prvi odstavek). Uvrstitev pod tarifno podštevilko 9503 00 99  je zato izključena.
                     Izdelek je zato treba uvrstiti pod oznako KN 9503 00 70  kot „druge igrače, v kompletih ali predlogah“.
                  
               
            (*)  Slika je informativne narave.